
I am yit, thou wost, of thi company,,

A may den, and love huntyng and venery,              14<50

And for to walken in the woodes wylde,

And nought to ben a wyf, and be with chylde.

Nought wol I knowe the company of man.

Now helpe me, lady, sythnes ye may and kan,,

For the thre formes that thou hast m the.

And Palomon, that hath such love to me,

And eek Arcite, that loveth me so sore,

This grace I praye the withouten more,

And sende love and pees betwix hem. two ;

And fro me torne awey here hertes so,,                   14-60

That al here hoote love, and here desire,

Al here besy torment, and al here iyre

Be queynt, or turned in another place.

And if so be thou wol/ do me no grace,,

Or if my destyne be schapid so,

That I schal needes have on of hem two,

So send me him that most desireth me,

Biholde, goddes of clene chastit6,

The bitter teeres that on my cheekes falle,

Syn thou art mayde, and keper of us alle,              1470

My maydenhode thou ke-pe and wel conserve,

And whil I lyve a mayde I wil the serve."

The fyres brenw upon tlie autcr deer,
Whil Emelye was thus in hire prcyer;
But sodeinly sche saugh a sighte queynte,
For right anon on of the fyres queynte,
And quyked agayn, and after that anon
That other fyr was queynt, and al agon ;
And as it queynt, it made a whistelyng,
As doth a wetc brond in his brcnnyng.                    1480

And at the broncles end out ran anoon
As it were bloody dropes many con;
For which so sore agast was Emelye,
That sche wel neih mad was, and gan to crie,
For sche ne wiste what it signifyede;
But oonely for feere thus sche cryetk,
And wepte, that it was pite to heere.
And therewithal Dyane gan appeore,
With bow in hond, right as a hunteresse,
And seyd; e< A 1 doughter, stynt thyn bevynesse*
Among the goddes liye it is affermed,                     1491

And by eterne word write and con farmed,
Thou schalt be wedded unto oon of fcho,
That have for the so moche care and wo;

